Un bărbat în vârstă de aproximativ 40 de ani, de naționalitate română, a decedat în urma unui tragic accident de motocicletă care a avut loc în noaptea de sâmbătă, 9 martie, spre duminică, 10 martie, în Caprino Veronese, provincia Verona din Veneto.
Tragedia a avut loc în jurul orei 2:30, pe strada Ingegnere Beccherle, în direcția Ceredello, informează Prima Verona.
Potrivit informațiilor, scuterul pe care se aflau doi bărbați români a ieșit de pe drum și a ajuns într-un canal de scurgere de pe marginea drumului, ca mai apoi să fie aruncat din nou pe șosea, provocând moartea instantanee a conducătorului.Celălalt pasager, un român de 41 de ani, rezident în Caprino, a fost rănit în accident și ulterior transportat la spitalul din Peschiera del Garda.
La locul accidentului au sosit atât o patrulă a poliției stradale din Legnago, care a efectuat cercetările necesare, cât și două ambulanțe ale serviciului de urgență Suem 118.